**Belvízvédelem**

 Belvízvédelmi fokozatok: **I. fok.**

Érintett megyék, érintett belvízvédelmi szakaszok:

**Tolna megye** területén 2013.02.02.-án 07:30 órakor a Bátai zsilip lezárásra került. Az esetleges mezőgazdasági károk megelőzése és kezelése érdekében a Báta II. szivattyútelepre 8-án 14:00-tól I. fokú belvízvédelmi fokozatot rendeltek el.

**Zala megyében**  a Zala jobb parti, a Zala bal parti és a Keszthely-hévízi belvízvédelmi szakaszokon 2013.01.22. 08:00 órától a Bárándi, Búberki, Mekenyei, Déli és Középső szivattyútelepekre I. fokú belvízvédelmi készültség van elrendelve.

**Somogy megye** területén a Pörösi szivattyútelepre 2013.01.22- én 08:00 órától, a Főnyedi és Kápolnai szivattyútelepekre 2013.01.30. 08:00-tól I. fokú belvízvédelmi készültéség van érvényben.

**Heves megyében**  az Újlőrincfalvai szivattyútelepre 2013.02.04. 10:00 órától, a Poroszlói szivattyútelepre 2013.02.07. 12:00 órától rendeltek el I. fokú belvízvédelmi készültéséget.

**Borsod-Abaúj-Zemplén megye** területén a Tiszabábolnai-II., Tiszavalki-I. és II., valamint a Török-éri-III. szivattyútelepekre 2013.02.04. 10:00-tól I. fokú belvízvédelmi készültéséget rendeltek el.

**Jász-Nagykun-Szolnok megyében** 2013.02.07. 12:00 órától kilenc szivattyútelepre rendeltek el I. fokú belvízvédelmi készültséget.

**Békés megye** területén a Réthelyi belvízvédelmi szakaszon 2013.02.04. 18:00 órától, a Kiritói szivattyútelepre, 2013.02.05. 18:00-tól a Mezőberényi szakaszon a Fazekaszugi, Félhalmi és a Nagyzugi szivattyútelepre rendeltek el I. fokú belvízvédelmi készültséget.

Belvízvédelmi fokozatok: **II. fok**

Érintett megyék, érintett belvízvédelmi szakaszok:

**Pest megye** területén 2013. 02.02. 06:00 órától az Érdi szivattyútelepre, 2013.02.04. 08:00 órától a Makádi szivattyútelepre, 2013.02.06. 12:00 órától a Ráckevei szivattyútelepre rendeltek el II. fokú belvízvédelmi készültséget.

**Szabolcs-Szatmár-Bereg megyében** a Felső-szabolcsi belvíz-rendszerre hullott jelentős mennyiségű csapadék és hóolvadás hatására 2013.02.03. 08:00 órától elrendelt II. fokú belvízvédelmi készültség a Tiszaberceli, Belfői, Besztercei és Halásztanyai szivattyútelepen van érvényben.

**Borsod-Abaúj-Zemplén megye** területén a Bodrogközben lehullott csapadék hatására 2013.02.04. 10:00 órától a Tiszakarádi szivattyútelepre II. fokú belvízvédelmi készültséget rendeltek el.

**Jász-Nagykun-Szolnok megyében** is az elmúlt napokban lehullott csapadék hatására rendeltek el tíz szivattyútelepre 2013.02.04. 12:00 órától II. fokú belvízvédelmi készültséget.

Az ország területén a **belvízzel elöntött terület nagysága** megközelíti a **11800 ha**-t.